Ek dink nie die 2 het beplan om vir die duur ete te betaal nie. Het seker gedink hulle gaan wegkom daarmee…
Ek vermoed dat hulle tweetjies dit al vantevore gedoen het en daarmee weggekom het, maar nou vir die eerste keer uitgevang is. My simpatie is by die kelner, wat hulle drankrekening sou moes betaal as die slim eienaar dit nie op die internet ontbloot het nie.
Ek gaan nou niks te sê hê oor hoe die vrou gesit het nie, dit is haar saak en niks het uitgesteek nie. Ek dink net dat sy ‘n simpel verskoning gemaak het. As die man werklik haar gelos het om die rekening te betaal na hy geweet het sy het nie geld nie, kon sy eerlik wees en direk na die eienaar toe gegaan het, die situasie verduidelik en uitvind of sy daar kan werk tot sy die R1300 kan betaal, eerder as om skelm te wees en saam die ou te vlug (en natuurlik van die ou ontslae raak).
Dan ook weer…wat as sy die duurste kos en drank op die menu gevat het net oor sy weet hy gaan betaal? Hy het dalk gebrag oor hoe ryk hy is. Dit regverdig steeds nie dat hy gevlug het nie, want in so geval kon hy die “date” na die eerste paar bestellings beëindig, betaal en loop.
Rekening is nie onaardig vir restaurante soos hierdie nie. Dis nie die Wimpy nie. Ek en my vriendin het al ‘n R2900 by Moyo’s Melrose Arch gekry. Twee glase Konjak alleen beloop R700. Hierdie twee het presies geweet wat hulle doen, en die straf is nie genoeg nie, want steel is steel. Sy kan bly wees ek is nie die eienaar daar nie.